Aleksi Nurminen (vapaaottelija)

Aleksi Nurminen (s. 8. heinäkuuta 1992 Riihimäki) on suomalainen vapaaottelija ja urheiluselostaja. 
Nurminen voitti kansainvälisen vapaaotteluliiton, IMMAF:in, amatöörien maailmanmestaruuden vuonna 2014, voitettuaan ensin samana vuonna myös Suomen mestaruuden. Molemmat mestaruudet tulivat painosarjassa 90.1 kiloa.

Nurminen saavutti myös amatöörivapaaottelussa kultaa Suomen Sotilasurheiluliiton Kamppailupäivillä, painoluokassa 70,3kg. 

Nurminen otteli amatöörinä 22 ottelua, joista 19 oli voittoja, 2 tappiota ja 1 ratkaisematon. 

Nurminen on myös esiintynyt MTV3-kanavalla nähdyssä X-Factor-ohjelmassa, sen toisella tuotantokaudella vuonna 2018, mutta karsiutui kilpailusta sen kolmannella kierroksella. Nurminen esittää rap-musiikkia ja hänen ensimmäinen epävirallinen julkaisu ilmestyi Youtube-videopalveluun tammikuussa 2017.

Nurmisella on myös oma podcast-sarja nimeltä LeksaREC.

Nurminen on kristitty.

 Ura 

Amatöörinä menestyksekkäästi otelleen Nurmisen ammattilaisura alkoi vuonna 2013, Finnish Open-mestari, Mikko Ahmalaa vastaan. Nurminen hävisi b-säännöillä käydyn ottelun enemmistöäänin, tuomareiden pisteillä.

Toisessa b-säännöin käydyssä ottelussa, Nurminen kohtasi lahtelaisen Patrik Pietilän. Nurminen voitti ottelun kaikin tuomariäänin.

Tämän jälkeen Nurminen siirtyi takaisin amatööriksi, mikä oli mahdollista B-säännöin käytyjen otteluiden takia.

Nurminen voitti keväällä 2014 Suomen mestaruuden, voittaen kaikki kolme otteluaan ennen täyttä aikaa ja kukistamalla finaalissa Kennet Mattssonin.

MM-kilpailut käytiin Las Vegasissa ja ne pidettiin UFC:n järjestämän, International Fight Week-tapahtuman yhteydessä, Mandalay Bay Convention Centerissä.

Nurminen otteli 4 ottelua viikon aikana ja yksikään otteluista ei mennyt täyteen aikaan. Finaalissa kukistui britti Josh McManus, ensimmäisessä erässä, giljotiinikuristuksella, ajassa 1:03.

Palattuaan takaisin ammattilaisotteluihin, Nurminen otteli voitokkaasti kolme kertaa, ennen kuin hävisi tuomariäänin tanskalaiselle Søren Bakille, joka ottelee nykyään Bellatorissa ja on kahden painoluokan mestari Cage Warriors-organisaatiossa.

Tappion jälkeen Nurminen otteli voitokkaasti kaksi kertaa Cage-organisaatiossa, joista viimeisin ottelu käytiin marraskuussa 2015. 

Nurminen kohtasi, vuonna 2016, suomalaisen UFC-veteraanin, Anton Kuivasen, lukkopainisäännöin käydyssä ”superottelussa”, Crest Professional Fighting Tournament-tapahtumassa ja voitti jatkoajalle venyneen ottelun.

Nurminen ei ole otellut vapaaottelua sitten vuoden 2015 ja on kärsinyt lukuisista terveysongelmista viime vuosina.

Ammattilaisottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaVoitto 6–2 Jean Felipe PrestesLuovutus (takakuristus)Cage 3321. marraskuuta 2015 2 2:26HelsinkiVoitto 5–2 Jonathan SvenssonLuovutus (käsikolmio)Cage 3119. syyskuuta 2015 2 4:27HelsinkiTappio 4–2 Soren BakPäätös (yksimielinen)Cage 3016. toukokuuta 2015 3 5:00HelsinkiVoitto 4–1 Jonathan RamonTekninen tyrmäys (kyynärpäät)Cage 2928. helmikuuta 2015 1 1:28HelsinkiVoitto 3–1 Maxime MaucotelTekninen tyrmäysCage 2828. marraskuuta 2014 1 3:34HelsinkiVoitto 2–1 Abdourahmane SeyeLuovutus (takakuristus)Cage 278. marraskuuta 2014 2 3:44TurkuVoitto 1–1 Patrik PietiläPäätös (yksimielinen)Cage 249. marraskuuta 2013 2 5:00TurkuTappio 0–1 Mikko AhmalaPäätös (enemmistötuomio)Cage 2321. syyskuuta 2013 2 5:00 Vantaa

Potkunyrkkeily ottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaTappio 0–1 Ramin Amirkhani Tekninen tyrmäys (loukkaantuminen)ICE CAGE 56. syyskuuta 2025 2 0:45 Turku

Thainyrkkeily ottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaTappio 0–1 Magamed GadievTekninen tyrmäys (lääkärin keskeytys)ICE CAGE 211. toukokuuta 2024 1 2:00 Vantaa

Lähde: https://www.tapology.com/fightcenter/fighters/55109-aleksi-nurminen

 Selostajana 

Nurmisen ura selostajana alkoi vuonna 2017 selostettuaan vapaaottelun sm-kilpailut. 
Nurminen on selostanut ja toiminut asiantuntija-kommentaattorina Cage-tapahtumissa Jani Rajalinin kanssa vuodesta 2018. Nurminen selostaa myös UFC-tapahtumia Viaplaylle ja Viasatille, yhdessä Rajalinin kanssa. 
Nurminen on myös selostanut englanniksi Cage-organisaation lähetyksiä Fight Networkille ja FITE TV:lle, yhdessä Michael Majalahden kanssa.

 Lähteet 

 Aiheesta muualla 

 https://www.tapology.com/fightcenter/fighters/55109-aleksi-nurminen
 Profiili Sherdog.comissa

Luokka:Suomalaiset vapaaottelijat
Luokka:Vuonna 1992 syntyneet
Luokka:Elävät henkilöt